Pleje af fortidsminder 
Sagsfremstilling 
4.      Pleje af fortidsminder  
                                                                                                                        Åbent 
Sagsnr.: 326-2014-4013        J.nr.: 01.05.25            Clavs Frandsen.: 326-2014-21401 
  
[adresse] 
I Kalundborg Kommune er der 180 fredede fortidsminder, hvoraf 12 er kommunalt ejede og de resterende privat- 
eller statsejede.  
Kommunen har pligt til at pleje kommunalt ejede fortidsminder, jf. museumsloven.  
Kommunen kan vælge at pleje privat ejede fortidsminder i følge Bekendtgørelse om pleje af fortidsminder.  
De private fortidsminder, som kommunen plejer, er udvalgt af det daværende Vestsjællands amt. De private 
fortidsminder plejes fordi Kommunen er forpligtet til det jf. de plejeaftaler Amtet har indgået med de enkelte ejere af 
fortidsminderne. 
Kommunen plejer på nuværende tidspunkt 50 fortidsminder. 12 er kommunalt ejede og 38 er privat ejede. Ikke alle 
lodsejere ønsker offentlighedens adgang til deres fortidsminde. 
Teknik og Miljø får med jævne mellemrum henvendelser fra borgere som ønsker at kommunen plejer deres private 
fortidsminder. 
  
Teknik og Miljø har i 2013 i samarbejde med Holbæk og [adresse] søgt om midler til at udarbejde et 
formidlingsprojekt, ’Fortidens spor i landskabet’. I projektet indgår 47 privatejede fortidsminder, heraf 18 beliggende 
i Kalundborg Kommune. De 18 fortidsminder plejes pt. af kommunen, og offentligheden har adgang til dem. Hvis 
projektet gennemføres, forpligter kommunen sig til at pleje de 18 fortidsminder fremover. Der forventes svar på om 
projektet kan gennemføres senest 1. marts 2014. 
  
Der er årligt afsat 105.300 kr. (2013) til plejen af fortidsminder. Indtil 2013 brugte Teknik og Miljø ca. 140.000 kr. 
årligt, da flere af fortidsminderne blev plejet to gange om året. Teknik og Miljø valgte i 2013 at nedsætte plejen til én 
gang årligt. I 2013 kostede plejen 104.000 kr. 
Teknik og Miljø ønsker i foråret 2014 at udbyde plejen af fortidsminder for en treårig periode. 
I forbindelse med igangsættelse af plejen ønsker Teknik og Miljø, at forskellig senarier for hvilke fortidsminder 
kommunen skal pleje drøftes. 
Teknik og Miljø ser følgende muligheder inden for budgetrammen: 
a) Teknik og Miljø fortsætter plejen af de 50 fortidsminder som hidtil, med én årlig pleje 
b) Teknik og Miljø vurderer om der er yderligere privat ejede fortidsminder, som bør plejes og inddrager disse ved at 
nedsætte pleje til hvert andet år, hvor det er muligt 
c) Teknik og Miljø reducerer plejen til kun at omfatte de kommunalt ejede samt de 18 privat ejede som er med i 
formidlingsprojektet, hvis projektet gennemføres 
d) Teknik og Miljø indskrænker plejen mest muligt og varsler ophør af pleje af samtlige privat ejede fortidsminder, så 
kun de kommunalt ejede fortidsminder fremover plejes, evt. med pleje to gange årligt 
I en evt. prioritering af hvilke privat ejede fortidsminder kommunen ønsker at pleje, vil Teknik og Miljø lægge vægt på, 
at der er offentlig adgang, at der er en bred repræsentation i type, datering og geografisk placering samt at der er en
høj kultur-, natur- og/eller formidlingsmæssig værdi. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at Teknik- og Miljø fortsætter med scenarie a) plejen af de 50 fortidsminder 
fortsættes som hidtil med en årlig pleje.  
  
ØKONOMISKE KONSEKVENSER 
Ingen økonomiske konsekvenser 
  
  
  
Teknik- og Miljøudvalgets møde den 3. marts 2014: 
Udvalget vedtog at godkende Teknik- og Miljøchefens indstilling. 
